cyanic-selkie/wikianc huggingface dataset:
পশ্চিমবঙ্গের পর্যটন
ব্রিটিশ ঔপনিবেশিক যুগে ১৭০০ থেকে ১৯১২ সাল পর্যন্ত কলকাতা ছিল ব্রিটিশ ভারতের রাজধানী। এই কারণে কলকাতায় নিও-গথিক, ক্যারোক, নিও-ক্ল্যাসিকাল, প্রাচ্য ও ইসলামি শৈলীর প্রচুর অট্টালিকা ও অন্যান্য স্থাপনা গড়ে ওঠে। উত্তর ভারতের অনেক শহরে নির্মাণকার্যের উপর সংক্ষিপ্ততায় গুরুত্ব আরোপ করা হয়। কিন্তু কলকাতার ভবন ও স্থাপনাগুলির স্থাপত্যশৈলীতে যথেষ্ট বৈচিত্র্য দেখা যায়। প্রধানত ব্রিটিশরা এবং অল্প কয়েকটি ক্ষেত্রে পর্তুগিজ ও ফরাসিরা যে ইউরোপীয় স্থাপত্য ও রুচির আমদানি এই শহরে করেছিল, সেটিই এই বৈচিত্র্যের কারণ।
বর্তমানে বলিউড অভিনেতা শাহরুখ খান পশ্চিমবঙ্গ পর্যটনের ব্র্যান্ড অ্যাম্বাস্যাডার। জাতীয় চলচ্চিত্র পুরস্কার-বিজয়ী চলচ্চিত্র-নির্মাতা অনিরুদ্ধ রায়চৌধুরী পরিচালিত পর্যটন প্রচারমূলক ছবিগুলিতে শাহরুখ খান অভিনয়ও করেছেন।
সুন্দরবন জাতীয় উদ্যান
thumb|left|250px|সুন্দরবনের ম্যানগ্রোভ অরণ্যে [[বেঙ্গল টাইগার]] পশ্চিমবঙ্গের দক্ষিণ প্রান্তে গাঙ্গেয় বদ্বীপ অঞ্চলে বঙ্গোপসাগরের উপকূলে অবস্থিত সুন্দরবন জাতীয় উদ্যান বিশ্বের বৃহত্তম মোহনাস্থিত ম্যানগ্রোভ অরণ্য। এটি একাধারে একটি জাতীয় উদ্যান, ব্যাঘ্র প্রকল্প, ইউনেস্কো বিশ্ব ঐতিহ্যবাহী স্থান ও একটি বায়োস্ফিয়ার রিজার্ভ। এটি ইউনেস্কোর ওয়ার্ল্ড নেটওয়ার্ক অফ বায়োস্ফিয়ার রিজার্ভেরও অংশ। সমগ্র সুন্দরবন অঞ্চলের আয়তন । এর মধ্যে বাংলাদেশের এবং অবশিষ্টাংশ পশ্চিমবঙ্গের অন্তর্গত। সুন্দরবন অঞ্চলটি বঙ্গীয় অববাহিকায় পরস্পরের সঙ্গে মিলিত হওয়া গঙ্গা, ব্রহ্মপুত্র ও মেঘনা নদীর পলিগঠিত ৮০,০০০ বর্গ কিলোমিটার ব্যাপী বদ্বীপ অঞ্চলের একটি গুরুত্বপূর্ণ অংশ। এই বদ্বীপটি বিশ্বের বৃহত্তম বদ্বীপ। সমগ্র অববাহিকাটি পরস্পর-সংযুক্ত জলপথের এক জটিল জালের দ্বারা আবদ্ধ। ভারতীয় ভূখণ্ডের অন্তর্গত বনাঞ্চলটির সংরক্ষণ শুরু হয় ১৯৭৮ সালে। তার আগে ১৯৭৩ সালে এই বনের কেন্দ্রীয় অংশটিকে সুন্দরবন ব্যাঘ্র প্রকল্প হিসেবে এবং ১৯৭৭ সালে সেই ব্যাঘ্র প্রকল্পের  অঞ্চলের কেন্দ্রস্থ ১৩৩,০০০ হেক্টর অঞ্চল একটি বন্যপ্রাণী অঞ্চল হিসেবে ঘোষিত হয়। ১৯৮৪ সালের ৪ মে এটি জাতীয় উদ্যান ঘোষিত হয়। ১৯৮৭ সালে এটি প্রাকৃতিক সম্পদ হিসেবে ইউনেস্কো কর্তৃক বিশ্ব ঐতিহ্যবাহী স্থানের স্বীকৃতি লাভ করে। সুন্দরবনে বেঙ্গল টাইগার ও লবণাক্ত জলের কুমির সহ বিভিন্ন প্রজাতির পাখি, সরীসৃপ ও অমেরুদণ্ডী প্রাণী দেখা যায়। নেতাজি সুভাষচন্দ্র বসু আন্তর্জাতিক বিমানবন্দর থেকে সুন্দরবনের দূরত্ব ১৪০ কিলোমিটার। সুন্দরবন জাতীয় উদ্যানের নিকটতম রেল স্টেশন ক্যানিং সুন্দরবনের প্রবেশদ্বার গোধখালি থেকে ২৯ কিলোমিটার দূরে অবস্থিত। কলকাতা-বাসন্তী সড়কের মাধ্যমেও সুন্দরবন কলকাতার সঙ্গে যুক্ত।
সুন্দরবন জাতীয় উদ্যানে ভ্রমণের একমাত্র উপায় হল জলযান। পশ্চিমবঙ্গ পর্যটন উন্নয়ন নিগম এম. ভি. চিত্রলেখা ও এম. ভি. সর্বজয়া নামে দু-টি স্থানীয় জলযান পরিষেবা প্রদান করে। বনের মধ্যে রাত্রিবাস ও সাফারির ব্যবস্থা করে সুন্দরবন টাইগার ক্যাম্প। এটিই এই অঞ্চলের একমাত্র সরকার-অনুমোদিত বিলাসবহুল রিসর্ট। বন্যপ্রাণী পর্যবেক্ষণ ও নৌ-সাফারি ছাড়া পর্যটকেরা ভগতপুর কুমির প্রকল্প, জম্বুদ্বীপ, সুধন্যখালি ওয়াচটাওয়ার, বুরিডাবরি ব্যাঘ্র প্রকল্প, নেতিধোপানি ওয়াচটাওয়ার, হলিডে আইল্যান্ড বন্যপ্রাণী অভয়ারণ্য, কনক ও সজনেখালি পাখিরালয়ও দেখতে যান।
প্রাকৃতিক ও স্থাপত্য-বিষয়ক
পশ্চিমবঙ্গের প্রাকৃতিক ও স্থাপত্য ঐতিহ্য বিশেষ গুরুত্বপূর্ণ। রাজধানী কলকাতা "প্রাসাদনগরী" নামে পরিচিত। বিষ্ণুপুরের টেরাকোটা মন্দিরগুলির জন্যও পশ্চিমবঙ্গ বিখ্যাত।
জনপ্রিয় পর্যটন কেন্দ্র হাজারদুয়ারি প্রাসাদে বিশ্বের বৃহত্তম ঝাড়বাতি ও ভারতের বৃহত্তম সিঁড়ি দেখা যায়। ১৮৩৭ সালে বাংলার তৎকালীন নবাব নবাব নাজিম হুমায়ুন জাহের জন্য ডানকান ম্যাকলিয়ড ইন্দো-ইউরোপীয় শৈলীর এই তিনতলা প্রাসাদটি নির্মাণ করেন। "হাজারদুয়ারি " নামটির অর্থ "[যে প্রাসাদে] এক হাজারটি দরজা "। এগুলির মধ্যে ৯০০টি মাত্র সত্যিকারের দরজা। ১৯৮৫ সালে সুসংরক্ষণের উদ্দেশ্যে প্রাসাদটি আর্কিওলজিক্যাল সার্ভে অফ ইন্ডিয়ার হাতে তুলে দেওয়া হয়। হাজারদুয়ারি প্রাসাদ সংগ্রহালয়টিকে আর্কিওলজিক্যাল সার্ভে অফ ইন্ডিয়ার বৃহত্তম ক্ষেত্র জাদুঘর মনে করা হয়। এই জাদুঘরের ২০টি প্রদর্শশালায় ৪৭৪২টি প্রত্নসামগ্রী রক্ষিত আছে। এগুলির মধ্যে ১০৩৪টি সামগ্রী পর্যটকেরা দেখতে পারেন। এই সামগ্রীগুলির মধ্যে রয়েছে বিভিন্ন ধরনের অস্ত্রশস্ত্র, ওলন্দাজ, ফরাসি ও ইতালীয় শিল্পীদের অঙ্কিত তৈলচিত্র, শ্বেতপাথরের মূর্তি, দুষ্প্রাপ্য বই, পুরনো মানচিত্র, ভূমি রাজস্বের নথিপত্র ও পালকি (প্রধানত ১৮শ ও ১৯শ শতাব্দীতে ব্যবহৃত)। ১৮৮৭ সালে মহারাজা নৃপেন্দ্র নারায়ণের রাজত্বকালে লন্ডনের বাকিংহ্যাম প্রাসাদের আদলে নির্মিত হয় কোচবিহার রাজবাড়ি।
সমুদ্র সৈকত
পশ্চিমবঙ্গের সমগ্র দক্ষিণ সীমান্ত বরাবর বঙ্গোপসাগর অবস্থিত। রাজ্যের উপকূলভাগ গাঙ্গেয় বদ্বীপ অঞ্চল থেকে ওডিশা রাজ্যের সীমান্ত পর্যন্ত প্রসারিত। রাজ্যে কয়েকটি সুন্দর সৈকত শহর রয়েছে। এগুলি হল দিঘা, শঙ্করপুর, মন্দারমণি, বকখালি, গঙ্গাসাগর ও তাজপুর। এই সৈকতগুলির মধ্যে কয়েকটি সৈকত গাড়ি চলাচলেরও উপযোগী।
শৈলশহর
উত্তর পশ্চিমবঙ্গে অনেকগুলি শৈলশহর অবস্থিত। এগুলির মধ্যে দার্জিলিং একটি বিশ্ববিখ্যাত পর্যটন কেন্দ্র। অন্যান্য শৈলশহরগুলির মধ্যে উল্লেখযোগ্য কার্শিয়াং, কালিম্পং, রিমবিক, লাভা, লোলেগাঁও, মিরিক ও সন্দকফু।
বন্যপ্রাণী অভয়ারণ্য ও জাতীয় উদ্যান
পশ্চিমবঙ্গের ভৌগোলিক আয়তনের ৩.২৬% জুড়ে রয়েছে ১৫টি বন্যপ্রাণী অভয়ারণ্য ও পাঁচটি জাতীয় উদ্যান নিয়ে গঠিত সংরক্ষিত বনাঞ্চল। এই পাঁচটি জাতীয় উদ্যান হল সুন্দরবন, বক্সা, গোরুমারা, নেওড়া উপত্যকা, সিঙ্গালিলা ও জলদাপাড়া। জাতীয় উদ্যান ছাড়াও পশ্চিমবঙ্গে চিন্তামণি কর পাখিরালয় ও রায়গঞ্জ বন্যপ্রাণী অভয়ারণ্যের মতো কয়েকটি পাখিরালয় ও বন্যপ্রাণী অভয়ারণ্য আছে।
তীর্থস্থান
পশ্চিমবঙ্গের প্রধান তীর্থস্থান গুলি হল গঙ্গাসাগর, কালীঘাট, তারকেশ্বর, তারাপীঠ, মায়াপুর
চেহেলগাজী মাজার
চেহেলগাজী মাজার দিনাজপুর জেলায় অবস্থিত একটি মাজার। মাজারটির আয়তন ২৫.১৫ মি.। এটি প্রায় ৬৫০ বছর পুরোনো।
অবস্থান
দিনাজপুর শহর হতে ৫ কিলোমিটার উত্তরে দিনাজপুর-রংপুর সড়কের পশ্চিম পাশে মাজারটি অবস্থিত।
ইতিহাস
চেহেলগাজী মাজার নিয়ে নানা কথা প্রচলিত আছে। চেহেল ফারসি শব্দ, যার অর্থ চল্লিশ। চেহেলগাজী মাজার নিয়ে অনেক মতপার্থক্য বিদ্যমান। কেউ মনে করেন, ৪০ গজ লম্বা পীরের মাজার তাই চেহেলগাজী। তাদের মতে নামটি হবে চেহেলগজী। আবার স্থানীয় জনশ্রুতি রয়েছে, ৪০ জন গাজীকে (ধর্মযোদ্ধা) একত্রে এখানে সমাহিত করা হয়। এ জন্য এ স্থানের নাম হয়েছে চেহেল (চল্লিশ) গাজী।
গোপাল নামক এক স্থানীয় হিন্দু রাজার বিরুদ্ধে ওই গাজীরা যুদ্ধ করে শহীদ হন। মনে করা হয় সুলতান শামসুদ্দিন ইলিয়াস শাহ-এর কামরূপ অধিকারের সময় (১৩৫৮) এ যুদ্ধ হয়। এ রকম কান্তনগরে (গড় মল্লিকপুর) এবং খানসামায় আরও দুটি যুদ্ধ সংঘটিত হয় ও নিহত সৈনিকদের যৌথভাবে সমাহিত করা হয়। এর প্রায় ১০০ বছর পর ১৪৬০ সালে এ মাজারটি মেরামত করা হয়। মাজারের ওপর কোনো ছাদ বা আচ্ছাদন ছিল না। ১৯৬৮ সালে এ মাজারের ওপর ছাদ নির্মাণ করা হয়। এর চারপাশে দেয়াল তৈরি করে মাজারটিকে মূল্যবান রেশমি কাপড়ে আবৃত করা হয় এবং নির্মিত হয় তোরণ।
স্থাপনা ও ঐতিহ্য
ছাদের নিচে কবরকে ঘিরে আরেকটি রেলিং সংযুক্ত করা হয়। মাজারসংলগ্ন পূর্ব দিকে একটি, দক্ষিণ দিকে তিনটি বাঁধানো প্রাচীন কবর রয়েছে। এর দক্ষিণ-পশ্চিম কোণে চেহেলগাজী মসজিদ। মসজিদের দক্ষিণে আরও একটি নতুন মসজিদ নির্মাণ করা হয়েছে। উত্তর-পশ্চিম কোণে একটি প্রাচীন পুকুরও রয়েছে। পূর্ব দিকে এর চেয়ে ছোট আরও একটি প্রাচীন পুকুর রয়েছে। আর মাজারের পশ্চিম দিকে রয়েছে শালবন। মসজিদের সময়কাল নির্দেশক তিনটি শিলালিপির একটি দিনাজপুর জাদুঘরে সংরক্ষিত আছে। এ শিলালিপি থেকে জানা যায়, ৮৬৫ হিজরির ১৬ সফর (১৪৬০ সালের ১ ডিসেম্বর ইং) মসজিদটি নির্মাণ করা হয়। সুলতান রুকনুদ্দিন বারবক শাহ-এর রাজত্বকালে (১৪৫৯-১৪৭৪ সাল ইং) তার উজির ইকরাব খানের নির্দেশে পূর্ণিয়া জেলার অন্তর্গত জোর ও বারুক (দিনাজপুর) পরগনার শাসনকর্তা উলুঘ নুসরত খান এ মসজিদটি নির্মাণ করেছেন। বর্তমানে মসজিদটির দেয়াল ছাড়া আর কোনো অবশিষ্ট নেই। তবে মিহরাবের কাছে কিছু পোড়ামাটির ফলক রয়েছে। পোড়ামাটির ফলকগুলোতে ফুল, লতাপাতা এবং ঝুলন্ত মোটিভ লক্ষণীয়। এগুলোও খুলে পড়েছে। বর্গাকার মসজিদটির মূল স্তম্ভের ওপর একটি এবং পূর্ব দিকের বারান্দার ওপর সম্ভবত তিনটি গম্বুজ ছিল। চেহেলগাজী মাজারের সময়কাল নির্দেশক কোনো শিলালিপি পাওয়া যায়নি। তৎকালীন দিনাজপুরের জেলা প্রশাসক মি. ওয়েস্টমেকট ১৮৪৭ সালে চেহেলগাজী মসজিদ থেকে তিনটি শিলালিপি উদ্ধার করেন। ওই শিলালিপি থেকে জানা যায়, ১৪৬০ খ্রিষ্টাব্দে চেহেলগাজী মসজিদটি নির্মাণ করার সময় মাজারটি (রওজা) সংস্কার করা হয়। চেহেলগাজী মাজারের প্রবেশ পথের বাম দিকে রয়েছে মহান মুক্তিযুদ্ধে ১৩৫ জন শহীদ মুক্তিযোদ্ধার কবর। এ কারণে চেহেলগাজী মাজার এলাকা আরও গুরুত্ব পায়। বিভিন্ন ধর্মীয় দিবসে এখানে ভক্তদের ভিড় বেশি লক্ষণীয়।
সাবা মুবারক
ক্যারিয়ার
সাবা মুবারক তার কর্মজীবন শুরু করেন ইয়ারমুক বিশ্ববিদ্যালয় এর অভিনয় এবং পরিচালনার থিয়েটার অধ্যয়নরত অবস্থায়, সেখান থেকে তিনি ২০০১ সালে স্নাতক হয়েছিলেন। সাবা মুবারক ১৯৯৮ সালে মোহাম্মদ আজিজিয়া কমার ডব্লু সাহার পরিচালিত জর্ডানি টিভি শোতে অভিনয় কর্মজীবন শুরু করেন  এবং তিনি আরব নাটকের প্রথম হারের অভিনেত্রী হিসেবে বিবেচিত হন এবং ৪০টিভি প্রযোজনার সাথে অভিনয় করেন। তিনি কয়েকটি মিসরীয় টেলিভিশন সিরিজে অভিনয় করেছেন, যেমন: শারবাট লূজ, হেকমত বানাত, নাসিম আল-রাহ, মোগা হাররা, এশিয়া, আল আহ্দের এবং আফরা আল-ক্ব্বা সেখানে ২০১৭ সালে টিভিতে তৃতীয় মৌসুমে অভিনয় করেন। সিরিজ "হেকয়াত বানাত" চারটি কাহিনী এবং তার সম্পর্ক, গোপন জীবন, স্বপ্ন এবং উচ্চাকাঙ্ক্ষার গল্প অনুসরণ করে নির্মিত, হোরেয়া ফারহালী, দিনা এল শেরবিনি, ইনজাই এল মোকারকাডেম, নাদা মুসা, রামসি লেহনার, এবং আমর সালেহ এর সাথে সমবেত সিরিজ এ সাবাব মুবারক অভিনয় করেছেন। তিনি "সেরা আরব অভিনেত্রী" পুরস্কার পেয়েছেন।
ব্যক্তিগত জীবন
সাবা মুবারক জর্ডানের একজন পিতার এবং ফিলিস্তিনি মায়ের ঘরে জন্মগ্রহণ করেন। তিনি ক্রীড়া এবং প্রকৃতির একজন অনুরাগী, জিম দৈনিক ভিত্তিতে একটি জিমে দীর্ঘ সময় ব্যয় করেন, পাশাপাশি জগিং বা প্রকৃতি বাইরে হাঁটা হিসাবে ব্যায়াম করেন। তিনি সাঁতার এবং কিকবক্সিং পছন্দ করেন।
তিউনিশিয়ার পরিচালক শাওকি আল-মাজারি এর সাথে তিনি প্রথমে বিবাহ বন্ধনে আবদ্ধ হন, যেটি তার জন্য একটি ব্যর্থতা ছিল এবং সেখান তার বিয়ে থেকে তার একটি ছেলে "আম্মার" আছে। সাবা মুবারক একজন মুসলিম, তবে তিনি মিশরীয় চলচ্চিত্র "আল-রাহব" (পণ্ডিত) এর জন্য একজন খ্রিস্টান মহিলা ভূমিকা পালন করেছিলেন।
শুভেন্দু চট্টোপাধ্যায়
শুভেন্দু চট্টোপাধ্যায় (২৯ নভেম্বর ১৯৩৬ - ৫ জুলাই ২০০৭) ছিলেন একজন ভারতীয় চলচ্চিত্র এবং টেলিভিশন অভিনেতা, যিনি মূলত বাংলা ভাষায় অভিনয় করতেন।
বাক্তিগত জীবন
শুভেন্দু’র বাবা ছিলেন শৈলেন্দ্র চট্টোপাধ্যায়, মা মনিমালা দেবী। ছোট থেকেই পড়াশোনায় ছিলেন অসাধারণ মেধাবী। ১৯৫৩ সালে ভর্তি হন মেডিকেল কলেজ এবং হাসপাতাল, কলকাতায়। ১৯৬০ সালে পাশ করেন এমবিবিএস। প্রথমে সিভিল ডিফেন্সে তাঁরপর কলকাতা পুরসভায় যোগ দেন কর্মসূত্রে। ডাক্তারির জীবন ছেড়ে তিনি চলে এসেছিলেন রুপোলি পর্দার টানে |
পেশাগত জীবন
প্রখ্যাত অভিনেতা জ্ঞানেশ মুখোপাধ্যায়ের কাছে অভিনয় শিক্ষা | অংশ নিয়েছিলেন IPTA মুভমেন্টেও |
চিড়িয়াখানা
সত্যজিৎ রায়ের ‘চিড়িয়াখানা’ ছবির শুটিংয়ে উত্তমকুমারের হার্টের সমস্যা দেখা দিলে শুভেন্দুই প্রাথমিক শুশ্রূষা করেছিলেন। এবং তাঁরই পরামর্শে তৎক্ষণাৎ কলকাতায় নিয়ে আসা হয়েছিল। সে যাত্রায় বেঁচে গিয়েছিলেন উত্তমকুমার।
অপরাজিতা
প্রচলিত নাম
Some common names are:
ভক্তিতীর্থ স্বামী
তিনি ধর্মীয় বিষয়ে ১৭টি বই লিখেছেন এবং মার্কিন যুক্তরাষ্ট্র এবং অন্যান্য দেশে সম্প্রদায়ের উন্নয়ন প্রকল্পের নেতৃত্ব দিয়েছেন। তিনি ওয়াশিংটন, ডিসি -তে ইনস্টিটিউট ফর অ্যাপ্লায়েড স্পিরিচুয়াল টেকনোলজির প্রতিষ্ঠাতা ও পরিচালক ছিলেন। তিনি একটি অলাভজনক, অসাম্প্রদায়িক সংস্থা যার সদস্যপদ বিভিন্ন আধ্যাত্মিক পথ এবং পেশাদার পটভূমির প্রতিনিধিত্ব করে। তিনি ঘন ঘন ভ্রমণ করতেন এবং আধ্যাত্মিক পরামর্শদাতা হিসেবে কাজ করতেন। তিনি তৃতীয় বিশ্ব জোটের চেয়ারম্যান হিসেবেও দায়িত্ব পালন করেন। ৭ই ফেব্রুয়ারী ২০০৬-এ ডিস্ট্রিক্ট অফ কলম্বিয়ার কাউন্সিল তাকে কলম্বিয়ার ডিস্ট্রিক্টের বাসিন্দাদের জন্য সামাজিক পরিবর্তনের অবদান রাখার জন্য স্বীকৃতি দেয়।
কাজ
ভক্তিতীর্থ স্বামী ১৭টিরও বেশি বই লিখেছেন, তার মধ্যে নিম্নলিখিত কিছু বইয়ের নাম:
সিনেমা
ভক্তি তীর্থ স্বামী অনেক তথ্যচিত্র, টেলিভিশন শোতে অংশ নিয়েছিলেন এবং প্রায়শই মিডিয়াতে সাক্ষাত্কার দেওয়া হয়েছিল। বিটি স্বামী ভল্ট তৈরি করা হয়েছিল তার চিত্রায়িত স্মৃতি সংরক্ষণের জন্য। বিটি স্বামীর সাক্ষাৎকার নেওয়া হয়েছিল ওয়ান: দ্য মুভিতে
উন্নয়ন ও শান্তির জন্য আন্তর্জাতিক ক্রীড়া দিবস
থাম্ব|আধুনিক যুগের প্রথম অলিম্পিক গেম উন্নয়ন ও শান্তির জন্য আন্তর্জাতিক ক্রীড়া দিবস (আইডিএসডিপি) হলো সামাজিক পরিবর্তন আনতে, সম্প্রদায় বিকাশ ঘটাতে এবং শান্তি ও  সহযোগিতা বৃদ্ধিতে খেলাধুলার ক্ষমতার বার্ষিক উদ্‌যাপন ।
২০১৩ সালের ২৩ শে আগস্ট জাতিসংঘের সাধারণ অধিবেশ নে আন্তর্জাতিক অলিম্পিক কমিটি র প্রস্তাবে সায় দিয়ে ৬ এপ্রিলকে আন্তর্জাতিক ক্রীড়া দিবস ঘোষণা করে। সেই ঘোষণা অনুসারে  ২০১৪ সাল থেকে বিশ্ব জুডে জাতিসংঘ স্বীকৃত অন্যান্য দিবসের মতো আন্তর্জাতিক ক্রীড়া দিবস উদযাপিত হচ্ছে।
উল্লেখ্য, ১৮৯৬ সালের এই তারিখে গ্রীসের অ্যাথেন্সে আধুনিক যুগের প্রথম অলিম্পিক গেমগুলির উদ্বোধনের স্মরণে স্থির করা হয়।.
উদ্‌যাপন
২০১৩ সালের ২৩ শে আগস্ট জাতিসংঘের সাধারণ পরিষদ  রেজোলিউশন- ৬৭/২৬৬ অনুযায়ী ৬ ই এপ্রিল “উন্নয়ন ও শান্তির জন্য আন্তর্জাতিক ক্রীড়া দিবস” হিসাবে ঘোষণার সিদ্ধান্ত নেয়। এর স্মরণে জাতিসংঘ "রাষ্ট্রসমূহকে, জাতিসংঘের সিস্টেমকে এবং বিশেষত 'স্পোর্টস ফর ডেভেলপমেন্ট অ্যান্ড পিস' সম্পর্কিত জাতিসংঘের কার্যালয়, আনুষঙ্গিক আন্তর্জাতিক সংস্থা এবং আন্তর্জাতিক, আঞ্চলিক ও জাতীয় ক্রীড়া সংস্থাগুলিকে, বেসরকারী সংস্থাসমূহ সহ সুশীল সমাজকে, বেসরকারী ক্ষেত্রের অন্যান্য সংশ্লিষ্ট সহযোগীদের সহযোগিতা,  উদ্‌যাপন ও চেতনা বৃদ্ধির জন্য কার্যকরী ভূমিকায়  অংশগ্রহণের আমন্ত্রণ জানায় যাতে “উন্নয়ন ও শান্তির জন্য আন্তর্জাতিক ক্রীড়া দিবস”  উদ্‌যাপনে সচেতনতা বৃদ্ধি হয়।
হরতন ইশকাপন
হরতন ইশকাপন বাংলাদেশী লেখক হুমায়ূন আহমেদ রচিত একটি উপন্যাস। এটি মিসির আলি চরিত্রকে নিয়ে হুমায়ূন আহমেদের লেখা উপন্যাসগুলোর মধ্যে অন্যতম। বইটি প্রকাশ পায় (২য় মুদ্রণ) ২০১১ সালের ফেব্রুয়ারি মাসে।
পটভূমি
মিসির আলির বয়স বেড়েই চলছে, শরীর আগের মতো নেই,অল্পতেই ক্লান্ত হয়ে পড়েন। তিনি ভাড়া থাকেন আজমল সাহেব নামের একজন লোকের বাসায়। মিসির আলির শরীর খারাপ বলে আজমল সাহেব নিজেই একটা কাজের মেয়ে খুঁজে আনেন মিসির আলিকে দেখা-শুনার জন্য।একদিন রাতে কেউ একজন ঢুকে সেই কাজের মেয়েকে চিমটি কাটে এবং সে অসুস্থ্য হয়ে পড়ে।
আজমল সাহেবের ভাগ্নি রেবু মানসিকভাবে অসুস্থ্য। প্রায় দেখা যায় মিসির আলির কাছে আসে গল্প করেন। একদিন মনসুর নামের এক যুবক মিসির আলীর কাছে এসে নানা রকম ভেলকি বা ম্যাজিক দেখিয়ে যায়। তারপর থেকেই মনসুর নানাভাবে রেবুর প্রতি মিসির আলীর মনকে বিষিয়ে তোলার চেষ্টা করে।
কাজের মেয়েটা প্রায় মিসির আলিকে সাবধান করেন রেবুর বিষয়ে। এভাবেই রহস্যে যেতে থাকে গল্পের কাহিনী।
এরিক রোমের
জঁ মারি মোরিস শেরের (Jean Marie Maurice Schérer) বা মোরিস অঁরি জোযেফ শেরের (Maurice Henri Joseph Schérer) (জন্ম ২১শে মার্চ ১৯২০  – ১১ই জানুয়ারি ২০১০) একজন ফরাসি চলচ্চিত্র পরিচালক, চলচ্চিত্র সমালোচক , সাংবাদিক, ঔপন্যাসিক, চিত্রনাট্যকার ও শিক্ষক ছিলেন। তিনি  এরিক রোমের (Éric Rohmer; আ-ধ্ব-ব: [eʁik ʁomɛʁ]) নামেই পরিচিত ছিলেন।
দ্বিতীয় বিশ্বযুদ্ধের পরে ফরাসি নবকল্লোল পর্বের চলচ্চিত্র পরিচালকদের মধ্যে রোমের সর্বশেষ পরিচালক হিসেবে প্রতিষ্ঠা লাভ করেন। তিনি ১৯৫৭ খ্রিস্টাব্দ থেকে ১৯৬৩ খ্রিস্টাব্দ পর্যন্ত প্রভাবশালী চলচ্চিত্র গবেষণা সাময়িকী কাইয়ে দ্যু সিনেমা-র সম্পাদক হিসেবে কাজ করে। সেসময় তাঁর সহকর্মীরা (যাদের মধ্যে জঁ-ল্যুক গদার ও ফ্রঁসোয়া ত্র্যুফো-র নাম উল্লেখ্য) সমালোচক থেকে চলচ্চিত্র নির্মাতার ভূমিকায় অবতীর্ণ হচ্ছিলেন ও আন্তর্জাতিক খ্যাতি অর্জন করছিলেন।
রোমের নিজে ১৯৬৯ খ্রিস্টাব্দে এসে আন্তর্জাতিক পর্যায়ে স্বীকৃতি লাভ করেন; সেবছর তাঁর নির্মিত মা ন্যুই শে মো (Ma Nuit chez Maud, "মো-র বাসায় আমার এক রাত") অস্কার পুরস্কারের জন্য মনোনয়ন লাভ করে। এরপর ১৯৭১ সালে তিনি সান সেবাস্তিয়ান চলচ্চিত্র উৎসবে ল্য জ্যনু দ্য ক্লের (Le Genou de Claire "ক্লেরের হাঁটু" ; ১৯৭০) -এর জন্য এবং ১৯৮৬ সালে ল্য রেইয়োঁ ভের (Le Rayon Vert, "সবুজ রশ্মি") চলচ্চিত্রটির জন্য পুরস্কার লাভ করেন। ২০০১ সালে ভেনিস চলচ্চিত্র উৎসবে রোমার তাঁর সমগ্র কর্মজীবনের স্বীকৃতস্বরূপ একটি সোনালী সিংহ পুরস্কার লাভ করেন।
২০১০ খ্রিস্টাব্দে রোমের-এর মৃত্যুর পরে তার মৃত্যুসংবাদে ব্রিটিশ পত্রিকা দ্য ডেইলি টেলিগ্রাফ-এ তাঁকে "ফরাসি নবকল্লোলের সবচেয়ে দীর্ঘস্থায়ী চলচ্চিত্র নির্মাতা" হিসেবে বর্ণনা করা হয়, বলা হয় তিনি তাঁর সমসাময়িক সবাইকে ছাড়িয়ে কর্মজীবনের শেষ পর্বে এসেও "দর্শক দেখতে চায়, এমন চলচ্চিত্র নির্মাণ করে চলেছিলেন।"
লাভ স্টোরি (১৯৭০-এর চলচ্চিত্র)
লাভ স্টোরি (Love Story) ১৯৭০ সালে মুক্তি প্রাপ্ত একটি মার্কিন প্রণয়মূলক নাট্যধর্মী চলচ্চিত্র। মার্কিন লেখক এরিখ সেগালের একই শিরোনামের উপন্যাস অবলম্বনে নির্মিত এই চলচ্চিত্রটি পরিচালনা করেছেন আর্থার হিলার এবং এতে শ্রেষ্ঠাংশে অভিনয় করেছেন অ্যালি ম্যাকগ্র, রায়ান ওনিল, জন মার্লি, ও রে মিলান্ড।
আমেরিকান ফিল্ম ইনস্টিটিউট (এএফআই)-এর করা সর্বকালের সেরা একশ রোমান্টিক চলচ্চিত্রের তালিকায় লাভ স্টোরি স্থান পেয়েছে নবমে এবং ১৯৭০ সালে শ্রেষ্ঠ মৌলিক সুরের জন্য একাডেমি পুরস্কার পুরস্কার লাভসহ আরও ছয়টি বিভাগে মনোনয়ন পায়।
ওয়াসিম আহমেদ
ওয়াসিম আহমেদ (জন্ম: ২৪ ডিসেম্বর ১৯৯২) একজন পাকিস্তানি ক্রিকেটার । তিনি ২০১৬-১৭ কায়েদ-ই-আজম ট্রফিতে করাচি ব্লুজ এর হয়ে প্রথম শ্রেণির ক্রিকেটে অভিষিক্ত হন।
লাভ স্টোরি (১৯৭০-এর চলচ্চিত্র)
পুরস্কার
লাভ স্টোরি ১৯৭০ সালে ''সেরা মৌলিক সুর' বিভাগে একাডেমি পুরস্কার লাভ করে; এছাড়া মনোনয়ন পায় আরো ছয়টি বিভাগে: লাভ স্টোরি সাতটি বিভাগে গোল্ডেন গ্লোব পুরস্কারের জন্য মনোনীত হয় এবং পাঁচটি বিভাগে পুরস্কার লাভ করে;
ভেন্নার তেল
ক্যাস্টর অয়েল বা ভেন্নার তেল হল উদ্ভিজ্জ তেল, যেটি ভেন্নার বীজ থেকে পাওয়া যায়। সম্ভবত নামটি এসেছে ক্যাস্টরিয়ামের পরিবর্তে এটির ব্যবহার হিসাবে। ভেন্নার তেল বর্ণহীন, স্বতন্ত্র স্বাদ এবং গন্ধ বিশিষ্ট। এটির বাষ্পীভবন মান এবং ঘনত্ব  ৯৬১ kg/m3। ভেন্নার তেল এবং এটির উপজাতসমূহ সাবান, পিচ্ছিলকারক, হাইড্রোলিক এবং ব্রেকের তরল, রং, আবরণ, কালি, ঠান্ডা প্রতিরোধী প্লাস্টিক, নাইলন, ফার্মাসিউটিকাল ঔষধ এবং সুগন্ধি উৎপাদনে ব্যবহৃত হয়।
ব্যবহারসমূহ
বিভিন্ন ব্যবহারের জন্য বার্ষিক ২,৭০,০০০–৩,৬০,০০০ টন (৬০০–৮০০ মিলিয়ন পাউন্ড) উৎপাদিত হয়।
ভেষজ গুণ
এই তেল নানা ধরনের রোগ থেকে নিরাময় পাওয়ার জন্য ব্যবহার করা হয়। যেমন: পেট ফাঁপায়, ক্রিমি উপদ্রবে, বৃদ্ধি বা বাতজ রোগ, কোথাও কেটে গেলে, কোনো জায়গা পুড়ে গেলে ইত্যাদিতে ব্যবহার করা হয়।
ওলিগাউঁ
ওলিগাউঁ পশ্চিম নেপালের সেতী অঞ্চলের অছাম জেলার একটি বাজারকেন্দ্র। ১৮ মে ২০১৪ সালে নবগঠিত মঙ্গলসেন পৌরসভার সাথে সংযুক্ত হওয়ার আগ পর্যন্ত এটি গ্রাম উন্নয়ন সমিতি ছিল। ১৯৯১ সালের নেপালের জনশুমারি অনুসারে এর জনসংখ্যা ছিল ৩০৭৭ জন এবং খানার সংখ্যা ছিল ৬৫৭ টি। ২০০১ সালের শুমারি অনুসারে জনসংখ্যা ছিল ৩৪২৯ জন এবং সাক্ষরতার হার ছিল ৪১%। স্থানীয় বাসিন্দাদের প্রায় সবাই হিন্দুধর্মাবলম্বী।
ওরিয়েন্ট হাউস
থাম্ব|400x400পিক্সেল|ওরিয়েন্ট হাউস (জেরুজালেমে পিএলও-এর সাবেক সদর দপ্তর) ওরিয়েন্ট হাউস (بيت الشرق) হলো পূর্ব জেরুজালেমে অবস্থিত একটি ভবন যা ১৯৮০ এবং ১৯৯০ এর দশকে ফিলিস্তিন মুক্তি সংস্থা (পিএলও) এর সদর দপ্তর হিসাবে ব্যবহৃত হয়েছিল।
১৮৯৭ সালে ইসমাইল মুসা আল-হুসেইনি ভবনটি নির্মাণ করেন, তখন থেকে এটি আল-হুসেইনি পরিবারের মালিকানাধীন। মূলত একটি পারিবারিক বাসস্থান হিসাবে ব্যবহার করার উদ্দেশ্যে ভবনটি তৈরি করা হয়েছিল। ১৮৯৮ সালে জার্মানির দ্বিতীয় কাইজার উইলহেম এবং ১৯৩৬ সালে ইথিওপিয়ার সম্রাট হাইল স্যালেসির মতো গুরুত্বপূর্ণ অতিথিদের আপ্যায়ন করার জন্য এটি মাঝে মাঝে খালি করা হয়েছিল।
বিবরণ
১৯৪৮ সালের আরব-ইজরায়েল যুদ্ধের সময় ওরিয়েন্ট হাউস জর্ডান নিয়ন্ত্রিত এলাকায় যুদ্ধবিরতি লাইনের পূর্ব দিকে ছিল। ১৯৪৮-১৯৫০ সালের মধ্যে জাতিসংঘের রিলিফ অ্যান্ড ওয়ার্কস এজেন্সি ফর প্যালেস্টাইন রিফিউজিস ইন দ্য নিয়ার ইস্ট (ইউএনআরডাব্লিউএ) এর সদর দপ্তর সেখানে অবস্থিত ছিল এবং দুই বছর পর এর মালিক এটিকে "দ্য নিউ ওরিয়েন্ট হাউস" নামে একটি বিলাসবহুল হোটেলে পরিণত করেন।
১৯৬৭ সালের ছয় দিনের যুদ্ধ এবং ইসরায়েল কর্তৃক পূর্ব জেরুজালেম দখলের পর হোটেলটি বন্ধ করে দেওয়া হয় এবং ভবনটি বেশিরভাগই সময়ই অবহেলিত ছিল। কিরিয়াত ইত্রির উত্তর জেরুজালেম এলাকার প্রথম বাসিন্দাদের অনেকেই, যারা ১৯৬৮ সালে তাদের ফ্ল্যাট প্রস্তুত হওয়ার আগে মার্কিন যুক্তরাষ্ট্র থেকে এসেছিলেন, তাদের সাময়িকভাবে ওরিয়েন্ট হাউসে রাখা হয়েছিল।
১৯৮৩ সালে ফয়সাল হুসেইনির নেতৃত্বে পিএলও অনুমোদিত সংগঠন আরব সায়েন্টিফিক এসোসিয়েশন বাড়ির একটি অংশ ভাড়া নেয়। ১৯৮৮ সালে ইসরায়েল হাউসটি বন্ধ করে দেয় এবং এতে পিএলও-এর কার্যক্রম নিষিদ্ধ করে। চার বছর পরে ১৯৯২ সালে এটি পুনর্নবীকরণ করা হয়। এরপর হুসেইনি এটি ভাড়া নিয়ে সংস্কার করেন। ১৯৯৩ সালের অসলো চুক্তির আগে চিঠি বিনিময়ের মাধ্যমে ইসরায়েল প্রতিশ্রুতি দিয়েছিল যে তারা অবাধে কাজ চালিয়ে যাওয়ার জন্য হাউসের অধিকার লঙ্ঘন করবে না।
ইসরায়েলের প্রধানমন্ত্রী হিসেবে তার প্রথম মেয়াদে বেঞ্জামিন নেতানিয়াহু "আন্তর্জাতিক সম্প্রদায়ের সতর্কবাণীর মধ্যে ওরিয়েন্ট হাউস বন্ধ করার চেষ্টা করেছিলেন এবং ব্যর্থ হয়েছিলেন। এই ধরনের পদক্ষেপকে খুব নেতিবাচকভাবে বিবেচনা করা হয়েছে।"
এহুদ ওলমার্ট যখন জেরুজালেমের মেয়র হিসেবে তার পদে দায়িত্ব পালন করছিলেন, তখন তিনি ওরিয়েন্ট হাউস যেভাবে কাজ করছিল তার বিরুদ্ধে প্রতিবাদ করার প্রচেষ্টার নেতৃত্ব দেন, হুসেইনির সাথে দেখা করতে অস্বীকার করেন এবং দাবি করেন যে ওরিয়েন্ট হাউসকে পৌর কর হিসেবে ৩০০,০০০ মার্কিন ডলার প্রদান করতে হবে। হুসেইনি অনুরোধ প্রত্যাখ্যান করে বলেন যে ওরিয়েন্ট হাউস, একটি কূটনৈতিক প্রতিষ্ঠান হিসাবে কর প্রদান থেকে অব্যাহতি পেয়েছে। কয়েক বছর পর ২০০১ সালের মে মাসে হুসেইনি মারা যান।
২০১০ সালের জানুয়ারী মাসে মধ্যপ্রাচ্যের কোয়ার্টেটের এক বৈঠকে ইউরোপীয় ইউনিয়ন এবং রাশিয়ার প্রতিনিধিরা ফিলিস্তিনি কর্তৃপক্ষকে আলোচনার টেবিলে ফিরিয়ে আনার উপায় হিসেবে পূর্ব জেরুজালেমের ওরিয়েন্ট হাউস এবং অন্যান্য ফিলিস্তিনি প্রতিষ্ঠান পুনরায় খোলার পরামর্শ দেন। জর্জ মিচেল বৈঠকে উপস্থিত ব্যক্তিদের বলার পর এই পরামর্শ দেওয়া হয় যে ফিলিস্তিনি প্রতিনিধিরা জোর দিয়ে বলেছেন যে যতক্ষণ না ইসরায়েল শহরের পূর্ব অর্ধে সমস্ত বন্দোবস্ত কার্যক্রম বন্ধ করে দিয়েছে ততক্ষণ তারা আলোচনায় ফিরে আসবেন না।
সাংস্কৃতিক উল্লেখ
জ্যাজ মিউজিশিয়ান গিলাড অ্যাটজমন তার ব্যান্ডের নাম দিয়েছেন দ্য ওরিয়েন্ট হাউস এনসেম্বল।
বহিঃসংযোগ
<templatestyles src="Module:Coordinates/styles.css">
মডার্ন রিভিউ (লন্ডন)
মডার্ন রিভিউ ১৯৯০-এর দশকে লন্ডন থেকে প্রকাশিত একটি পত্রিকা। এতে জনপ্রিয় শিল্প ও সংস্কৃতি নিয়ে পর্যালোচনা করা হতো। পত্রিকাটির সম্পাদক ছিলেন জুলি বার্চিল, কসমো ল্যান্ডসম্যান ও টবি ইয়ং। তারা তিনজনই গ্রোচো ক্লাবের সদস্য ছিলেন। পত্রিকাটি ১৯৯১ থেকে ১৯৯৫ সাল পর্যন্ত প্রকাশিত হয় এবং এতে অর্থায়ন করেন পিটার ইয়র্ক। এই পত্রিকার লক্ষ্য ছিল "অভিজাতদের জন্য নিম্ন সংস্কৃতি" তুলে ধরা। এর উদ্দেশ্য ছিল রোলান্ড বার্থস ও বার্ট সিম্পসনের সমতুল্য সাংস্কৃতিক প্রভাব তুলে ধরা।
৫,০০০ কপি বিক্রি দিয়ে পত্রিকাটি চালু হয়। পত্রিকাটির অবদানকারীদের মধ্যে অন্যতম ছিলেন লেখক নিক হর্নবি, উইল সেলফ, জেমস উড, ও ক্যামিল পাজলিয়া। পত্রিকাটি বিক্রির সর্বোচ্চ সংখ্যা ছিল ৩০,০০০ কপি, যা এলিজাবেথ হার্লি সংস্করণ নামে পরিচিত ছিল। এই সংস্করণটির সাথে বার্চিলের সে সময়ের সাম্প্রতিক একটি বইয়ের যৌন উত্তেজক কবিতার আবৃতির একটি ক্যাসেট টেপ ছিল। ফলে এই সংস্করণটি নিয়ে ব্যাপক বিতর্ক হয়।
মসাগ্রাম
মসাগ্রাম (Masagram) হল ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান সদর দক্ষিণ মহকুমার জামালপুর ব্লকের আজহাপুর গ্রাম পঞ্চায়েতের অন্তর্গত একটি শহর। মসাগ্রাম থেকে প্রথম চন্দ্রগুপ্তের  একটি মুদ্রা আবিষ্কৃত হয়েছে, যা বর্তমানে বঙ্গীয় সাহিত্য পরিষদে সংরক্ষিত রয়েছে।
ভূ-উপাত্ত
মসাগ্রাম এ অবস্থিত।
এটি দামোদর নদীর তীরে অবস্থিত।এটি পালসিট থেকে প্রায় ৭ কিলোমিটার (৪.৩ মাইল) দক্ষিণে এবং শক্তিগড় থেকে ১২ কিলোমিটার (৭.৫ মাইল) দূরে অবস্থিত।
জনসংখ্যা
মসাগ্রাম ৪৩১০ জনসংখ্যার সাথে জামালপুর ব্লকের ১২ তম জনসংখ্যাবিশিষ্ট গ্রাম, যা ভারতের পশ্চিমবঙ্গের পূর্ব বর্ধমান জেলায় অবস্থিত।মসাগ্রাম গ্রামের মোট ভৌগোলিক এলাকা ৩.৮২ বর্গ কিলোমিটার এবং এটি ব্লকের এলাকায় ১৬ তম বৃহত্তম গ্রাম।গ্রামের জনসংখ্যা ঘনত্ব প্রতি কিলোমিটারে ১১২৮ জন।
যোগাযোগ
বর্ধমান জংশন রেল স্টেশন থেকে মসাগ্রাম রেলওয়ে স্টেশন ২৩ কিলোমিটার (১৪ মাইল) এবং হাওড়া-বর্ধমান কর্ড লাইনে হাওড়া জংশন রেলওয়ে স্টেশন থেকে ৭২ কিলোমিটার (৪৫ মাইল) দূরে অবস্থিত।  এটি  বাঁকুড়া-মসাগ্রাম লাইনের নির্মানস শেষে একটি টার্মিনা্ল স্টেশন (নির্মাণাধীন) হবে।
এটি এনএইচ ১৯-এ অবস্থিত এবং একটি রাস্তা মেমারীতে গ্র্যান্ড ট্রাঙ্ক রোডের পরিণত হয়।
টেরাকোটা (রং)
টেরাকোটা একটি রঙ বিশেষ যা টেরাকোটা নামের একধরনের পোড়ামাটির শিল্পকর্মের রঙকে নির্দেশ করে। এটি মূলত লালচে কমলা রঙের একটি কালচে আভা।
ব্যুৎপত্তি
thumb| একটি টেরাকোটা শিল্প টেরাকোটা একটি লাতিন শব্দ: 'টেরা' অর্থ মাটি, আর 'কোটা' অর্থ পোড়ানো । মানুষের ব্যবহার্য পোড়ামাটির তৈরি সকল রকমের দ্রব্য টেরাকোটা নামে পরিচিত। আঠালো মাটির সঙ্গে খড়কুটো, তুষ প্রভৃতি মিশিয়ে কাদামাটি প্রস্তুত করা হয়। সেই মাটি থেকে মূর্তি, দৃশ্যাবলি তৈরি করে রোদে শুকিয়ে আগুনে পুড়িয়ে টেরাকোটা ভাস্কর্য তৈরি করা হয়। আর এই শিল্পকর্মের রঙটিই টেরাকোটা রঙ বলে পরিচিতি পেয়েছে।
থোথের বই
থোথের বই হচ্ছে মিশরীয় লিখন এবং জ্ঞানের দেবতা থোথের লিখিত একটি বই। প্রাচীন মিশরীয় বহু গ্রন্থে এই নামটি পাওয়া গিয়েছে। প্রায় দ্বিতীয় শতাব্দীতে বইটি বিভিন্ন খন্ড খন্ড পাপিরে পাওয়া যায়। এটি মোট ৪২টি পাপিরের সমান্নয়ে গঠিত, যাতে রয়েছে, আকাশের রহস্য এবং ভবিষ্যতের গ্রহসংক্রান্ত ঘটনার ভবিষ্যদ্বাণী। এই ভবিষ্যদ্বাণীপূর্ণ বইসমূহ মিশরীয় গোপন গ্রন্থাগারসমূহে লুকানো ছিল যা এখন হারিয়ে গিয়েছে। আসলে তিনি ছিলেন একজন লেখক যিনি দেবতাদের সবকিছু নথিবব্ধ করতে, যার ফলে তিনি অনেক জ্ঞানের অধিকারি হন।
বই যে সব পরিচিত বা অস্তিত্ব দাবি করছে
গির্জা ফাদার ক্লেমানট অফ আলেকজান্দ্রিয়া, তার ষষ্ঠ বই এস্ট্রোমেটা -তে উল্লেখ করেন, "মিশরীয়দের সমগ্র দর্শনশাস্ত্র"-তে মিশরীয় পুরোহিতরা ৪২টি বই ব্যবহার করেছে। এই সব বইগুলো, ক্লেমানটের অনুযায়ী হার্মিসের (থোথের গ্রিক নাম) লেখা। এদের মধ্যে বিষয়সমূহ হচ্ছে স্তবগান, ধর্মানুষ্ঠান, মন্দির নির্মাণ, জ্যোতিষশাস্ত্র, ভূগোল এবং ঔষধ।
মিশরীয়বিদ "রিচার্ড লুইস জাসনাও" এবং "কার্ল-থেওডোর জাওজিচ" একটি টলেমিক যুগের দীর্ঘ মিশরীয় পাঠ্যকে "থোথের বই" বলে উল্লেখ করেন। এই ডেমোটিক পাঠ্যটি চল্লিশের বেশি অংশ বিশেষের সমান্নয়ে গঠিত। এতে দুই ব্যক্তি কথোপোকথোন লেখা হয়েছে। একজনের নাম হচ্ছে "সে-ব্যক্তি-যে-জ্ঞান-ভালোবাসে" এবং অপর জনের হচ্ছে "থোথ" যা "জাসনাও" এবং "জাওজিচ" শনাক্ত করেছে। তাদের কথোপোকথোনের বিষয় ছিল অনুলেখকের কাজ, দেবতাদের বিভিন্ন বৈশিষ্ট্য এবং তাদের পবিত্র প্রাণী, এবং ডুএট মৃত রাজত্ব।
পৌরাণিক
প্রচালিত রয়েছে যে, একদিন প্রাচীন মিশরীয় শাসক টলেমি II, তিনি তার মহাযাজক পরামর্শদাতাকে তার সাথে কথা বলার জন্য আসতে বলেন। তিনি মহাযাজক এই বিষয়ে জিজ্ঞাসা করলে তিনি তাকে নেফেরকাপ্টাহর ভ্রমণের কথা বলেন, একজন মিশরীয় রাজকুমার এবং তার পরিবারসহ সেই বইয়ের অনুসন্ধানে বের হন। অনেক খোজার পরে অবশেষে জানতে পারে যে বইটি কপটোসের (বর্তমান কেফট শহর) কাছাকাছি নীল নদের নিচে লুকিনো রয়েছে। সেখানে সেটি অনেক গুলো তালা বদ্ধ বক্সের ভেতর এবং সাপ দ্বারা সুরক্ষিত অবস্থায় রয়েছে। পরবর্তীতে মিশরীয় রাজকুমার নেফেরকাপ্টাহ, সাপ সাথে লড়াই করে এবং বইটি উদ্ধার করে। কিন্তু থোথের বই চুরি করার জন্য অপরাধে দেবতারা তার স্ত্রী ও ছেলেকে মেরে ফেলেন। পরে নেফেরকাপ্টাহ আত্মহত্যা করে এবং বইসহ তাকে কবর দেওয়া হয়েছিল। গল্পটি প্রাচীন পাপিরে পাওয়া যায়।
কাল্পনিক বই
টলেমির কাল থেকে প্রাচীন মিশরীয় থোথের কাল্পনিক বইয়ের গল্পের আবির্ভূত হয়। থোথের লিখিত বইয়ে দুটি যাদুর কথা বলা হয়েছে, যার একটি হচ্ছে পাঠকদের পশুদের ভাষা বুঝতে দেওয়া এবং অপরটি হচ্ছে পাঠকদের দেবতাদের উপলব্ধি করতে দেওয়া।
পরবর্তী প্রজন্মের, গল্পের নায়ক, সেটনে খামোয়েস (ঐতিহাসিক রাজকুমার কেমওয়েসেট উপর ভিত্তি করে একটি চরিত্র), সেটনে প্রাচীন মিশরীয় সাহিত্যে একটি পুনঃপৌনিক চরিত্র। ফেরাউন রামেসিস দ্বিতীয়-এর এক সন্তান হচ্ছে সেটনে। সে ছিল একজন মার্জিত জাদুকর, রাষ্ট্রনায়ক, পণ্ডিত এবং একজন অভিযাত্রী ধরনের ছিল।
একদিন সে একটি পাপির পড়ছিলো সেখানে অন্য একটি ফেরাউন আমেনহোতেপের ছেলে নেফেরকাপ্টাহ সম্পর্কে পড়ে সেও ছিল একজন লেখক এবং জাদুকর ছিল। নেফেরকাপ্টাহ সেটনের ৩০০ বছর পূর্বে ছিল। সেই সময় নেফেরকাপ্টাহকে মিশরের সবচেয়ে বড় জাদুকর হিসেবে জানা হত। কারণ সে জ্ঞান দেবতা থোথের গোপন বই পড়েছিল। থোথের বই ছিল একটি জাদু সংগ্রহের বই, যেখানে পশু-পাখিদের ভাষা বুঝতে পারার এবং আকাশ ও পৃথিবীর জাদু রয়েছে। তাই সেটনে ঠিক করলো সেই বইটির খোজে বের হবে।
সে নেফেরকাপ্টাহর ভূতের বিরোধী সত্ত্বেও নেফেরকাপ্টাহর কবর থেকে বইটি চুরি করে। পরে সেটনে একটি সুন্দরী মেয়ের প্রেমে পরে তার সন্তানদের হত্যা করে এবং ফেরাউনের সামনে নিজে অপমানিত হয়। পরে নেফেরকাপ্টাহর এই পর্বের সেটনে আবিষ্কার করে যে নেফেরকাপ্টাহ দ্বারা তৈরি একটি বিভ্রম এবং সে আরও শাস্তি ভয়ে নেফেরকাপ্টাহর বই তার কবরে রেখে আসে। এছাড়াও নেফেরকাপ্টাহর অনুরোধে, সেটনে নেফেরকাপ্টাহর স্ত্রী ও ছেলের মৃতদেহ খুঁজে বের করে এবং তারপর তাদেরকে নেফেরকাপ্টাহর কবরে কবর দেয়, পরে তা বন্ধ করে দেয়।
মেহমেদ গরমেজ
মেহমেদ গরমেজ (জন্ম 1959) সাবেক প্রেসিডেন্ট ধর্ম বিষয়ক মন্ত্রণালয় (Diyanet İşleri Başkanlığı নভেম্বর 2010 থেকে 31 জুলাই 2017 পর্যন্ত, এটা সবার কাছে দিয়ানত হিসেবে পরিচিত) এবং যেমন আইনত সর্বোচ্চ স্তর হিসাবে ইসলামিক স্কলার ইন তুরস্ক এবং উত্তর সাইপ্রাসের তুর্কি প্রজাতন্ত্র.
পটভূমি
মেহমেদ গরমেজ ১৯৬২ সালে তুরস্কের গাজিআনতেপ শহরের নিজিপ এ এক সম্ভ্রান্ত মুসলিম পরিবারে জন্মগ্রহণ করেন। তার মাতামহ ছিলো তুর্কি, এবং পিতামহী কুর্দি।
তিনি ২০১০ সালের নভেম্বর থেকে ১০১৭ সাল পর্যন্ত দিয়ানতের প্রেসিডেন্ট ছিলেন। ১৯৮৭ সালে আঙ্কারা বিশ্ববিদ্যালয় থেকে ইসলামিক স্টাডিজ এ  অনার্স সম্পন্ন করেন। অনার্স শেষ করার পর প্রখ্যাত হাদীস শাস্ত্রবিদ প্রফেসর ড. সাঈদ হাতীবওলুর অধীনে একই বিশ্ববিদ্যালয় থেকে মাস্টার্স সম্পন্ন করেন। তাঁর মাস্টার্সের থিসিস ছিলো, ‘মুসা জারুল্লাহ বিগিয়েফের চিন্তা ও দর্শন’। ১৯৯৪ সালে “সুন্নত ও হাদীস বুঝা এবং ব্যাখ্যা করার ক্ষেত্রে পদ্ধতিগত সমস্যা” এই বিষয়ের উপরপিএইচডি ডিগ্রি অর্জন করেন। তিনি 2006 সালে অধ্যাপক হন।
তিনি আহমেদ ইয়েসেভি বিশ্ববিদ্যালয়, হাজেত্তেপে বিশ্ববিদ্যালয় এবং আঙ্কারা বিশ্ববিদ্যালয়সহ অনেক বিশ্ববিদ্যালয়, ইন্সটিটিউট ও গবেষণা কেন্দ্রে শিক্ষকতা করেন। বিশ্ববিদ্যালয়ে শিক্ষকতা করার পাশাপাশি তিনি অন্যান্য ক্ষেত্রেও গুরুত্বপূর্ণ ভ‚মিকা পালন করেন। যেমনÑইসলাম শিক্ষা গবেষণা কেন্দ্র প্রতিষ্ঠার ক্ষেত্রে উল্লেখযোগ্য ভ‚মিকা রাখেন। তুরস্কের ইসলামী আন্দোলনের মহান নেতা প্রফেসর ড. নাজমুদ্দিন এরবাকনের সাথে দীর্ঘদিন কাজ করেন।
তিনি তুর্কি, আরবি, ইংরেজি, এই তিনটি ভাষায় কথা বলেন। তাঁর স্ত্রীর নাম খাদিজা গরমেজ। তাদের তিনটি সন্তান রয়েছে।
বাংলা ভাষায় অনূদিত তাঁর বইসমূহ
১. সুন্নত ও হাদীস বুঝার মেথডোলজি। ২. ইসলামী জ্ঞানে উসূলের ধারা। ৩. বিশ্বায়নের যুগে ইসলাম, উম্মাহ এবং সভ্যতা। ৪. বিশ্বব্যাপী আখলাকী সংকট।
লেন বাটারফিল্ড
লিওনার্ড আর্থার বাটারফিল্ড (Len Butterfield; জন্ম: ২৯ আগস্ট, ১৯১৩ - মৃত্যু: ৫ জুলাই, ১৯৯৯) ক্যান্টারবারির ক্রাইস্টচার্চ এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শী ছিলেন লেন বাটারফিল্ড।
প্রথম-শ্রেণীর ক্রিকেট
১৮৩৪-৩৫ মৌসুম থেকে ১৯৪৫-৪৬ মৌসুম পর্যন্ত লেন বাটারফিল্ডের প্রথম-শ্রেণীর খেলোয়াড়ী জীবন চলমান ছিল। ডানহাতে সিম বোলিং করতে পারতেন।
১৯৩৪-৩৫ মৌসুমে ক্যান্টারবারির পক্ষে প্রথম-শ্রেণীর ক্রিকেটে অভিষেক ঘটে তার। ১৯৩৫-৩৬ মৌসুমে আরও তিনটি খেলায় অংশ নেন লেন বাটারফিল্ড। এ পর্যায়ে ব্যাটিং উদ্বোধন করা থেকে শুরু করে আট নম্বর অবস্থান পর্যন্ত ব্যাট হাতে মাঠে নামতেন। তবে, তেমন সফলতার স্বাক্ষর রাখতে পারেননি। ১৯৪৩-৪৪ মৌসুমে অল-রাউন্ডার হিসেবে নিজেকে উপস্থাপনায় সচেষ্ট হন। এ পর্যায়ে মাঝারিসারিতে ব্যাটিংয়ে নামতেন ও বোলিং উদ্বোধন করতেন। ৫/২৪ বোলিং পরিসংখ্যান গড়ে ক্যান্টারবারিকে অকল্যান্ডের বিপক্ষে জয়লাভে প্রভূতঃ ভূমিকা রাখেন। এর পরের খেলায় ওয়েলিংটনের বিপক্ষে ৫/৪৭ নিয়ে দলকে জয়ী করান। এর পরপরই নিউজিল্যান্ডে একাদশের সদস্যরূপে তাকে অন্তর্ভুক্ত করা হয় ও নিউজিল্যান্ড সার্ভিসেস একাদশের বিপক্ষে প্রথম-শ্রেণীর ক্রিকেটে অংশ নেন। নয় নম্বরে ব্যাটিংয়ে নেমে ৪০ রান সংগ্রহ করেন। ঐ পর্যায়ে এটিই তার ব্যক্তিগত সর্বোচ্চ রানের ইনিংস ছিল।
১৯৪৫-৪৬ মৌসুমে অকল্যান্ড ও ওতাগোর বিপক্ষে যথাক্রমে ৭৬ ও ৬৯ রান তুলেন। এছাড়াও, প্রথম ইনিংসে ২৮.৫-২১-১৭-৪ বোলিং পরিসংখ্যান গড়েছিলেন তিনি। মার্চে অস্ট্রেলীয় একাদশের বিপক্ষে ক্যান্টারবারি পরাজিত হয়। ব্যাট কিংবা বল হাতে নিয় উভয় বিভাগেই তিনি ব্যর্থতার স্বাক্ষর রাখেন। তাসত্ত্বেও ঐ মাসের শেষদিকে ওয়েলিংটনে অনুষ্ঠিতব্য অস্ট্রেলিয়ার বিপক্ষে টেস্ট খেলার জন্যে তাকে মনোনীত করা হয়।
আন্তর্জাতিক ক্রিকেট
১৯৪৫-৪৬ মৌসুমে অস্ট্রেলিয়া দল নিউজিল্যান্ড গমন করে। বল হাতে নিয়ে বেশ মিতব্যয়ী বোলিং করেন। তবে, কোন উইকেটের সন্ধান পাননি তিনি। একমাত্র টেস্টের উভয় ইনিংসে শূন্য রানের অধিকারী গর্ডন রো ছয় নম্বরে আউট হবার পর তিনি সাত নম্বরে ব্যাটিং করতে নামেন। খেলায় ১০ বল মোকাবেলা করেও কোন রানের সন্ধান পাননি। উভয় ক্ষেত্রেই বিল ও’রিলি’র এলবিডব্লিউতে আউট হন তিনি।
১৩ ওভারে ২৪ রান খরচ করেছিলেন। এরফলে দশজন ক্রিকেটারের অন্যতম হিসেবে তাদের একমাত্র টেস্টের উভয় ইনিংসে শূন্য রানে খেলোয়াড়ী জীবন সম্পন্ন করেছেন। এ তালিকায় জি. এফ. গ্রেস সর্বাগ্রে ও সাম্প্রতিককালে গ্যাভিন হ্যামিলটন রয়েছেন। ১৯৪৬ সালে অংশগ্রহণকৃত একমাত্র টেস্টের উভয় ইনিংসেই তিনি জোড়া শূন্য রানের সন্ধান পেয়েছিলেন। তবে, এ থেকে তার উত্তরণের কোন উপায় ছিল না। এটিই তার সর্বশেষ প্রথম-শ্রেণীর ক্রিকেট খেলা হিসেবে পরিগণিত হয়।
ব্যক্তিগত জীবন
ক্রিকেট খেলা থেকে সড়ে আসার পর ২১ বছর নিউজিল্যান্ডে অবস্থান করেন। ঘোড়ার সাজসজ্জার প্রতিষ্ঠান নিউজিল্যান্ড ট্রটিং কনফারেন্সের প্রধান বেতনভুক কর্মকর্তার দায়িত্বে ছিলেন।
৫ জুলাই, ১৯৯৯ তারিখে ৮৫ বছর বয়সে ক্রাইস্টচার্চ এলাকায় লেন বাটারফিল্ডের দেহাবসান ঘটে। মৃত্যু পূর্ব-পর্যন্ত নিউজিল্যান্ড দলের অন্যতম বয়োজ্যেষ্ঠ টেস্ট ক্রিকেটারের মর্যাদা লাভ করেছিলেন।
বুটিবল্গা
বুটিবল্গা (বৈজ্ঞানিক নাম: Graphium nomius(Esper)) এক প্রজাতির বড় আকারের প্রজাপতি। এরা প্যাপিলিওনিডি পরিবার এবং প্যাপিলিওনিনি উপগোত্র এবং গ্রাফিয়াম বর্গের অন্তর্ভুক্ত প্রজাতি।
আকার
বুটিবল্গা এর প্রসারিত অবস্থায় ডানার আকার ৭৫-৯০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত বুটিবল্গা এর উপপ্রজাতি হল-
বিস্তার
ভারত (ভারতীয় উপদ্বীপ গুজরাত পর্যন্ত, মহারাষ্ট্র, মধ্যপ্রদেশ, ছত্রিশগড়, উত্তরপ্রদেশ, উড়িষ্যা, পশ্চিমবঙ্গ, সিকিম, আসাম, মনিপুর এবং অরুনাচল প্রদেশ ইত্যাদি),, নেপাল, ভুটান, মায়ানমার, শ্রীলঙ্কা, থাইল্যান্ড এর বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী পুরুষ উভয় প্রকারই কাটিবল্গা (Chain swordtail)এর সাথে ভীষন সাদৃশ্যযুক্ত; ডানার উপরিতল এবং নিম্নতল উভয়ক্ষেত্রেই প্রচুর মিল। বুটিবল্গা এর সামনের ডানার নিম্নপৃষ্ঠ সাব-টার্মিনাল সাদা প্রায় গোলাকৃতি ছোপের সারি দেখা যায় এবং কাটিবল্গাএর ওই একই অবস্থান অর্থাৎ সাব-টার্মিনাল অংশে ইষদ সবজে শিকল (chain) এর মত সরলরৈখিক ছোপের সারি বর্তমান।
ডানার উপরিতল : বুটিবল্গা এর স্ত্রী পুরুষ উভয় প্রকারের ডানার উপরিতল নীলচে সাদা এবং কালো পটি এবং বন্ধনীযুক্ত। সামনের ডানার সেল এ ৫ টি তীর্যক চওড়া পটি অথবা বন্ধনী বর্তমান; যাদের মধ্যে বাইরের দিকের প্রথম বন্ধনী দুটি সেল এর মধ্যেই সীমাবন্ধ;- মধ্যবর্তী বন্ধনীটি সেল ছাড়িয়ে ২ নং শিরামধ্য পর্যন্ত বিস্তৃত এবং ডানার গোড়ার দিকের বেসাল এবং সাব-বেসাল বন্ধনী দুটি ডরসাম অবধি বিস্তৃত। উভয় ডানার অ্যাপেক্স অথবা শীর্ষভাগ, টার্মেন এবং টর্নাস চওড়া ভাবে কালো। সাবটার্মিনাল নীলচে সাদা ছোপের সারি কোস্টার ঠিক নীচ থেকে টর্নাস এর সামান্য উপর পর্যন্ত বিস্তৃত এবং এই সরলরৈখিক সারিতে একমাত্র দ্বিতীয় শীর্ষ ছোপটি সারির সামান্য বাইরের দিকে অবস্থিত।
পিছনের ডানার মূল রঙ ডরসাম বরাবর এবং ৭ নং শিরার উপরে সাদাটে, ডরসাম বরাবর একটি দাগ (streak); একটি সাববেসাল এবং একটি তীর্যক ডিসকাল বন্ধনী দৃশ্যমান। উক্ত সাববেসাল এবং ডিসকাল বন্ধনী কোস্টা থেকে শুরু হয়ে সেল এর মধ্যদিয়ে নিচের দিকে নেমে গেছে। দ্বিতীয় বন্ধনী অপেক্ষা প্রথমটি অধিক চওড়া তবে নিচের দিকে ক্রমশ সরু হয়েছে। সাবটার্মিনাল ছোপের সারিতে ছোপগুলি বক্র এবং অর্দ্ধচন্দ্রাকৃতি। ছাইরঙা সাদা টর্নাল অংশে কয়েকটি অর্দ্ধচন্দ্রাকৃতি সরু কালো দাগ চোখে পড়ে। টর্নাসের উপর ১ নং শিরামধ্যে একটি ছোট কালো ছোপ; ৪ নং শিরামধ্যের নিচে অপর একটি কালো ছোপ বিদ্যমান। সরু সাদা রেখায় আবৃত কালো লম্বা তরবারির ন্যায় লেজটি ২ নং শিরা থেকে উৎক্ষিপ্ত হয়েছে।
ডানার নিম্নতল : ডানার নিম্নতল মধ্যধভ্যাগে সবজে সাদা এবং চারিদিকে চওড়া বাদামী, দাগ-ছোপ পটি/বন্ধনী উপরিতলেরই প্রায় অনুরূপ। সামনের ডানায়, ৪ নং শিরার নীচে সাবটার্মিনাল ছোপ সারির ভিতরের দিকে কালো অংশ চোখে পড়ে। সেল অভ্যন্তরস্থ মধ্যবর্তী এবং সাববেসাল বন্ধনীর ঠিক নীচে যথাক্রমে একটি কালো ছোপ এবং লম্বা চওড়া কালো দাগ লক্ষ্য করা যায়। পিছনের ডানায় ডিসকাল অংশে ভিতরের দিকে কালো, সরু একটি অনিয়মিত এবং ভাঙ্গা ভাঙ্গা বন্ধনী এবং এর বাইরের পাশে কালো বহিঃপ্রান্ত সীমায় ঘেরা লাল, বিভিন্ন আকৃতির ডিসকাল ছোপ দেখা যায়। পিছনের ডানার টার্মেন ঢেউ খেলানো (wavy)।
শুঙ্গ কালো এবং শীর্ষে মুগুরের মতো আকৃতিযুক্ত (clubed)। মাথা, বক্ষ এবং উদর উপরিতলে কালো রবং নিম্নতলে ইষদ হলদেটে সাদা।
আচরণ
স্বভাব চঞ্চল এই প্রজাতির উড়ান অত্যন্ত দ্রুত ও শক্তিশালী, কখনও প্রায় স্থির হয়ে বসতে দেখা যায় না। এরা সাধারনত ভূমির কাছাকাছি নীচ দিয়ে ওড়ে সোজাপথে। উষ্ণ আবহাওয়ায় প্রায়শই ভিজে পথ, জঙ্গলের স্যাঁতস্যাঁতে কাঁচা রাস্তা এবং কাদামাটিতে ঝাঁক বেঁধে বসে থাকা এদের ভীষন প্রিয় অভ্যাস। গ্রীষ্মকালে এবং প্রাক্‌ বর্ষার বৃষ্টির পরে এরা জঙ্গলস্থ নদী অথবা ঝর্না সংলগ্ন ভিজে এবং স্যাঁতস্যাঁতে জমিতে (riparian region) প্রচুর সংখ্যায় বিচরণ করে মাড পাডল করার উদ্দেশ্যে। এরা অন্যান্য প্রজাতির সাথে দলবদ্ধ হয়ে, আবার কখনো কখনো নিজেরা অপেক্ষাকৃত ছোট দলে ভাগ হয়ে মাডপাডল করে। প্রায়শই দেখা যায় এরা কোনো কোনো ভিজে মাটির ছোপে আচমকা উড়ে এসে অবস্থান করে, খানিক জলপান করে কয়েক পা হেঁটে বেড়ায় এবং প্বার্শবর্তী অন্য স্থানগুলি পরিদর্শন করেই হঠাৎ উড়ে যায়। এরা এতটাই স্বভাবচঞ্চল যে এমনকি জলপান অথবা বিভিন্ন প্রানীর বিষ্ঠা থেকে রসপান করার সময়ও ক্রমাগত দ্রুতবেগে ডানা ঝাপটে চলে। এই প্রজাতি স্বভাবগত অতি চঞ্চলতার কারনে ভীষন সতর্ক এবং সামান্য বিরক্ত হলেই উড়ে চলে যায় এবং আর সেই স্থানে ফিরে আসে না। সোজাপথে উড়ার সময় এদের উড়ান পথের ধরন খানিক উঁচুতে উঠে আবার খানিক নিচুতে নেমে আসা এবং পুনরায় খানিক উঁচুতে ওঠা; উড়ানের এই ধরন অপেক্ষাকৃত তীব্র হয় বাধা পেলে অথবা ভয় পেলে। তবে পছন্দসই মাড-পাডলের জায়গা খুঁজে পেলে ও একবার ঠিকমতো বসে গেলে এরা খানিকটা সময় জলপানের কাজে নিমগ্ন হয়ে যায় এবং এইসময় এদের স্বভাবগত চাঞ্চল্য একটু কমে, সহনশীলতা বাড়ে এবং আশেপাশের নড়াচড়ায় কম বিরক্ত হয়।
ফুলের মধুপানে এদের আসক্তি খানিক কম এবং প্রায়শই ফুলে বসতে দেখা যায় না। এরা সাধারনত গুল্ম এবং বড় গাছের ফুলে অবস্থান করে এবং কখনো কখনো অনেক সংখ্যায় একসাথে বড় গাছের ফুলে এদের মধুপান লক্ষ্য করা যায়। গামারি নামক একপ্রকার পর্ণমোচী বৃক্ষের ফুল (যা শুকনো অঞ্চলে দেখা যায়) এদের সবচেয়ে প্রিয় মধুপানের জায়গা। এই প্রজাতি ভূমির কাছাকাছি জায়গায় রোদ পোহায় গুল্ম অথবা ঝোপঝাড়ের পাতায় বসে ডানা সামান্য অথবা সম্পূর্ণ মেলে।
এই প্রজাতি সাধারনত ১০০০মিটার উচ্চতা পর্যন্ত পর্নমোচী বনাঞ্চলে বসবাস করতে পছন্দ করে, তবে নিচু উচ্চতাবিশিষ্ট বনাঞ্চলে, সমতলভূমিতে এবং কখনো কখনো ২০০০ মিটার উচ্চতা অবধি এদের বিচরন লক্ষ্য করা যায়। ফেব্রুয়ারি থেকে জুন পর্যন্ত গরমের মাসগুলিতে এদের অধিক দর্শন মেলে।
ডিম
ডিম গোলাকৃতি, হলদেটে এবং সামান্য চক্‌চকে বর্ণের। ডিমগুলি স্ত্রী বুটিবল্গা একটি একটি করে আলাদা কচি পাতা অথবা কুঁড়ির নিচের অংশে, কিনারায় অথবা পাতার উপরিতলে ডিম পাড়ে।
শূককীট
শূককীট কালো এবং নীচের অংশ সবুজ বর্নের হয়। এদের দেহের উপরিতল পাশাপাশি ভাবে সাদা ডোরাযুক্ত। পৃষ্ঠদেশের মাঝ বরাবর একটি চওড়া খয়েরী দাগ সমস্ত দেহখন্ড জুড়েই অবস্থান করে। অগ্র এবং পশ্চাৎ ভাগের দেহখন্ডগুলি হলদেটে। বক্ষভাগে প্রতি দেহখন্ডে একজোড়া করে এবং পায়ুদেশে একজোড়া কালোকাঁটা বর্তমান। সর্বমোট ৪ জোড়া কাঁটা দেখা যায়; কাঁটাগুলি ছোট তবে ধারালো। অসমেটারিয়াম চক্‌চকে সবুজ বর্নের। বুটিবল্গার শূককীট অলস প্রকৃতির এবং এরা মূলত সন্ধ্যাবেলা এবং রাত্রে খাদ্যগ্রহন করে।
মূককীট
গ্রাফিয়াম বর্গভুক্ত প্রজাতিদের অন্যান্য সদস্যদের মতন বুটিবল্গা এর মূককীট শিংযুক্ত। মাথার দুইপাশে একটি করে ছোট উৎক্ষিপ্ত অংশ দৃশ্যমান। মূককীটের গায়ের রঙ মেটে এবং বাদামীর মিশ্রণ। আহার্য উদ্ভিদে মূককীট অবস্থান করে না; পাথরের নীচে অথবা পাথরের ফাটলে এরা অবস্থান করে।
দাহালা খাগড়াবাড়ি
থাম্ব|300px|বিশ্বের একমাত্র ৩য় ক্রমের ছিটমহল ছিল: দাহালা খাগড়াবাড়ি। ভারতীয় এই ছিটমহলটি বাংলাদেশের ছিটমহল দ্বারা বেষ্টিত ছিল। যেখানে বাংলাদেশের ছিটমহলটি আবার ভারতের ছিটমহল দ্বারা বেষ্টিত ছিল এবং ভারতের সেই ছিটমহলটি আবার বাংলাদেশের মূল ভূখণ্ড দ্বারা বেষ্টিত ছিল। দাহালা খাগড়াবাড়ী (#৫১) একটি ভারতীয় ছিটমহল ছিল যা পশ্চিমবঙ্গ রাজ্যের কোচবিহার জেলার অন্তর্গত ছিল। এটি বাংলাদেশের অভ্যন্তরে ভারতের একটি অংশ ছিল। ১ আগস্ট ২০১৫ সালে বাংলাদেশকে দেওয়ার পূর্ব পর্যন্ত এটি বাংলাদেশের একমাত্র তৃতীয়-ক্রমের ছিটমহল (বা কাউন্টার-কাউন্টার-ছিটমহল) ছিলো। এটি ভারত-বাংলাদেশ ছিটমহলগুলির সর্বাপেক্ষা ছোটগুলির মধ্যে একটি-, যদিও বাংলাদেশের অভ্যন্তরে ১০৬টি ও ভারতের অভ্যন্তরে ৯২টি বাংলাদেশী ছিটমহলের মধ্যে এটি সর্বাপেক্ষা ছোট নয়।
পরিদর্শন
দহলা খাগড়াবাড়ি (# ৫১) বাংলাদেশী গ্রাম উপনচৌকি ভজনি দ্বারা পুরোপুরি ঘেরা ছিলো এবং #১১০ নিজে ভারতীয় গ্রাম বালপাড়া খাগড়াবাড়ী এবং বাংলাদেশের রংপুর বিভাগের দেবীগঞ্জের অন্তর্গত। এভাবে, দহলা খাগড়াবাড়ি একটি ছিল ছিটমহলের ছিটমহল। বাস্তবে, এই জমির অংশটুকু বসবাসের জন্য ব্যবহৃত না হয়ে কৃষিকাজের জন্য ব্যবহৃত হতো। এটি এর প্রথম ক্রমের ভারতীয় ছিটমহল থেকে কয়েক হাজার মিটার বাংলাদেশী জমি দ্বারা পৃথক ছিল।
এই ছিটমহলের মালিক একজন বাংলাদেশী কৃষক ছিলেন যিনি দহলা খাগড়াবাড়ির আশেপাশের ছিটমহলে বাস করেন (#৫১)
এর আকার ছোট হলেও, দহলা খাগড়াবাড়ি (# ৫১) ভারত-বাংলাদেশ সীমান্তে পাওয়া ছিটমহলগুলির মধ্যে সর্বাপেক্ষা ছোট ছিল না, যেখানে সর্বাপেক্ষা ছোটটি হলো পানিসালা নং ৭৯, যা বাংলাদেশের রংপুর বিভাগের অন্তর্গত বিশিষ্ট একটি ভারতীয় ছিটমহল।
প্রশাসনের অভাব এবং ছিটমহলের বাসিন্দাদের অসুবিধাজনক পরিস্থিতির সম্মুখীন হওয়ার কারণে, ২০১১ সালের সেপ্টেম্বরে ভারত ও বাংলাদেশ সরকার ১৬২ টি ছিটমহল অদলবদলের অভিপ্রায় ঘোষণা করে, যাতে বাসিন্দাদের জাতীয়তার সুযোগ প্রদান করে সমস্যাটির সমাধান করা যায়। ৬মে, ২০১৫-তে ভারত স্থলসীমান্ত চুক্তিটি অনুমোদন করে এবং ছিটমহলটিকে বাংলাদেশের কাছে তুলে দিতে সম্মত হয়।
খোরাসান গ্রুপ
খোরাসান গ্রুপ বা কেবল খোরাসান হল সিরিয়ায় সক্রিয় আল-কায়েদার সিনিয়র সদস্যদের নিয়ে সংগঠিত একটি জিহাদি গ্রুপ। গোষ্ঠীটিতে খুবই অল্প সংখ্যক যোদ্ধা রয়েছে এবং এটি সিরিয়ায় আল-কায়েদার সহযোগী সংগঠন আল-নুসরা ফ্রন্টের সাথে সমন্বয় করে পরিচালিত হয় বলে জানা গেছে। ২০১৪ সালের সেপ্টেম্বরে এই শব্দটি প্রথম সংবাদ মাধ্যমে প্রকাশিত হয়। যদিও মার্কিন যুক্তরাষ্ট্র দুই বছর ধরে গোষ্ঠীটির খোঁজ খবর রাখছিল বলে জানা যায়। তবে অনেক বিশ্লেষক গ্রুপটির অস্তিত্ব নিয়ে প্রশ্ন তুলে বলেন, হয়তো এই নামটি সিরিয়ায় মার্কিন হস্তক্ষেপের বৈধতার জন্যে অস্তিত্বে আনা হয়েছে।
২০১৫ সালের ২৮ মে আল-নুসরা ফ্রন্টের নেতা আবু মোহাম্মদ আল গিলানি স্পষ্টভাবে কথিত খোরাসান গ্রুপের অস্তিত্ব অস্বীকার করেন। আল নুসরা ফ্রন্ট কমপক্ষে 2015 সালের প্রথম দিকে আল-কায়েদা নেতা আয়মান আল-জাওয়াহিরির কাছ থেকে পশ্চিমা লক্ষ্যবস্তুতে হামলার সাথে সম্পর্কিত কোনো কার্যক্রম বন্ধ করার জন্য নির্দিষ্ট আদেশ পেয়েছিল। ২০১৫ সালের জুলাই মাসে গ্রুপটির কথিত অপারেশনাল লিডার মুহসিন আল ফাদলি এবং এটির প্রধান বোমা প্রস্তুতকারক ডেভিড ড্রুজন দুজনই মার্কিন যুক্তরাষ্ট্রের দুইটি পৃথক বিমান হামলায় নিহত হন। তাদের মৃত্যুর পর এফবিআই পরিচালক জেমস কোমি বলেন যে, খোরাসান গ্রুপটি হ্রাস পেয়েছে। আইএস এখন মার্কিন যুক্তরাষ্ট্রের জন্য একটি বড় হুমকি।
জার্মান পুনঃএকত্রীকরণ
thumb|।১৯৪৯ সালে জার্মান বিভাজন।ভবিষ্যৎ [[পশ্চিম জার্মানির(নীল) মধ্যে রয়েছে মার্কিন,ব্রিটিশ এবং ফরাসি অঞ্চল (বেগুনি রঙের অংশ বাদে, এ অংশটি পরবর্তীতে পশ্চিম জার্মানির সাথে একীভূত হয়)।পূর্ব জার্মানি(লাল,হলুদ রঙের পশ্চিম বার্লিন বাদে বার্লিনের বাকি অংশ) সোভিয়েত অঞ্চলের মাঝে প্রতিষ্ঠা করা হয়]]
জার্মান পুনঃএকত্রিকরণ (Deutsche Wiedervereinigung) সম্পন্ন হয় ১৯৯০ সালের ১৩ অক্টবর ।এর মাধ্যমে গণতান্ত্রিক প্রজাতন্ত্রি জার্মানি(পূর্ব জার্মানি)র অঞ্চল সমূহ ফেডারেল প্রজাতন্ত্রি জার্মানি(পশ্চিম জার্মানি)র সাথে একীভূত হয় । এ পরিবর্তন কে Die Wende (The Turning / The Change) বলে আখ্যায়িত করা হয় ।
১৮ মার্চ ,১৯৯০ পূর্ব জার্মানিতে প্রথম মুক্ত নির্বাচন অনুষ্ঠিত হয় । এরপর পূর্ব এবং পশ্চিম অংশ আলোচনার মাধ্যমে পুনঃএকত্রিকরণের ব্যাপারে ঐকমত্যে পৌঁছায় । দ্বিতীয় বিশ্বযুদ্ধের পর জার্মানি নিয়ন্ত্রণকারি ৪ টি পরাশক্তির প্রত্যক্ষ অংশগ্রহণে এ চুক্তিকে "Two Plus Four Treaty" ও বলা হয় ।
একীভূত জার্মানি ইউরোপিয় ইউনিয়ন এবং ন্যাটোর সদস্য
নামকরণ
১৯৯০ সালের ঘটনাবলীকে একত্রিকরণ নাকি পুনঃএকত্রিকরণ বলা হবে, তা নিয়ে ভিন্ন ভিন্ন মতামত রয়েছে ।১৮৭১ সালে প্রথমবার জার্মান একত্রিকরণ হয়েছিল বলে , বার্লিন দেয়াল খুলে দেবার ঘটনাকে অনেকে পুনঃএকত্রীকরণ বলে থাকেন । জার্মান রাজনীতিবাদরা তাই একে বলতেই বেশি স্বচ্ছন্দবোধ করেন । অনেকে এ ঘটনাকে শুধুমাত্র জার্মান ঐক্য(Deutsche Einheit) বলে থাকেন
ইতিহাস
thumb|পূর্ব জার্মান পুলিশ কর্মকর্তাগণ বার্লিন দেয়ালের ব্রান্ডেনবার্গ গেইট আনুষ্ঠানিকভাবে খুলে দেবার জন্য অপেক্ষা করছেন ৩ অক্টোবর ১৯৯০ তে পুনঃএকত্রিকরণ প্রক্রিয়া আনুষ্ঠানিকভাবে সম্পন্ন করা হয় । পূর্ব জার্মানির ৫ টি প্রদেশ এর মাধ্যমে ফেডারেল জার্মানিতে যোগ দেয় । জার্মান সংবিধান সংশোধিত হয়, যেখানে ভবিষ্যতে অস্ট্রিয়াকে জার্মানির সাথে একীভূত হওয়ার আমন্ত্রণ জানানোর সুযোগ আছে।
১৪ নভেম্বর, ১৯৯০ পোল্যান্ডএর সাথে আনুষ্ঠানিক চুক্তির মাধ্যমে ওদের-নিসে লাইন কে জার্মানি-পোল্যান্ডের সীমানা বলে স্বীকৃতি দেয়া হয় ।
পরবর্তী মাসে ১৯৩২ সালের পর সমগ্র জার্মানির প্রথম নির্বাচনে হেলমুট কোল চ্যান্সেলর নির্বাচিত হন। ৩ রা অক্টোবরকে "জার্মান ঐক্য দিবস" হিসেবে সরকারী ছুটি ঘোষণা করা হয়
পরবর্তী প্রভাব
পুনঃএকত্রীকরণ জার্মান অর্থনীতিকে তীব্র চাপের মুখে ফেলে দেয় ।একত্রীকরণে আনুমানিক ১.৫ ট্রিলিয়ন ইউরো খরচ হয় । এ বিশাল ব্যয়ের মূলে ছিল পূর্ব জার্মানির দূর্বল অর্থনৈতিক কাঠামো । পূর্ব এবং পশ্চিম জার্মানির মুদ্রাকে সমমানের হিসাব করায় মুদ্রাস্ফীতি দেখা দেয় । পশ্চিমা প্রতিযোগিতায় টিকতে না পেরে অনেক পূর্ব জার্মান শিল্প কারখানা বন্ধ হয়ে যায় । ফলে কর্মসংস্থানের খোঁজে অনেকে পশ্চিমাংশে পাড়ি জমাতে শুরু করে । পূর্বাংশ হারায় বিশাল জনশক্তি । পূর্ব জার্মানির রাষ্ট্রায়ত্ব শিল্প কারখানাগুলো ব্যক্তি মালিকানায় হস্তান্তর করতে গিয়েও প্রচুর লোকসানের শিকার হতে হয় । এখন পর্যন্ত জার্মানি প্রতিবছর পূর্ব জার্মানির প্রদেশগুলোর উন্নয়নের জন্য বাৎসরিক ১০ বিলিয়ন ইউরো খরচ করছে ।
হ্যারি মার্কোউইটস
মার্কোউইটস ক্যালিফোর্নিয়া বিশ্ববিদ্যালয়ের র‍্যাডি স্কুল অব ম্যানেজমেন্টের বাণিজ্য বিভাগের অধ্যাপক। তিনি সম্ভাব্য বিনিয়োগের উপর সম্পদ ঝুঁকি, রিটার্ন, পারস্পরিক সম্পর্ক এবং বৈচিত্র্যের প্রভাবগুলি অধ্যয়ন ও আধুনিক পোর্টফোলিও তত্ত্বের জন্য সুপরিচিত।
জীবনী
হ্যারি মার্কোউইটস একটি ইহুদি পরিবারে জন্মগ্রহণ করেন, তিনি মরিস এবং মিলেড্রেড মার্কোউইটস পুত্র। উচ্চ বিদ্যালয়ে অধ্যয়নকালীন সময়ে, মার্কোউইটস পদার্থবিজ্ঞান ও দর্শনে আগ্রহ প্রকাশ করেন, বিশেষ করে ডেভিড হিউমের ধারনাগুলোর প্রতি, তিনি শিকাগো বিশ্ববিদ্যালয়ের স্নাতক বছরগুলিতে অনুসরণের আগ্রহ অব্যাহত রেখেছিলেন। লিবারেল আর্টসে পিএইচ.বি. গ্রহণ করার পর,মার্কোউইটস সিদ্ধান্ত নিয়েছিলেন যে তিনি শিকাগো বিশ্ববিদ্যালয়ে পড়াশোনা চালিয়ে যাবেন এবং অর্থনীতিতে বিশেষজ্ঞ হয়ে উঠবেন। সেখানে তিনি মিল্টন ফ্রাইডম্যান, তেজ্লিং কোপম্যানস, জ্যাকব মার্সচাক এবং লিওনার্ড স্যাভেজ সহ গুরুত্বপূর্ণ অর্থনীতিবিদদের অধীনে শিক্ষার সুযোগ পান। তখনও একজন ছাত্র থাকাকালীন সময়ে তিনি ‘কোলস কমিশন ফর রিসার্চ ইন ইকোনমিক্স’-এর সদস্য হওয়ার আমন্ত্রণ পান যা তখন শিকাগোতে ছিল। তিনি তার এএম সম্পন্ন করেন ১৯৫০ সালে অর্থনীতিতে।
মার্কোভিট তার গবেষণার বিষয় হিসাবে স্টক মার্কেটের বিশ্লেষণে গণিত প্রয়োগ করতে চেয়েছিলেন। থিসিস উপদেষ্টা ছিলেন জ্যাকব মার্সচাক, তাকে বিষয়টিকে অনুসরণ করার জন্য উতসাহিত করেছিলেন, এটি উল্লেখ করেছিলেন যে এটি কাউলস কমিশনের প্রতিষ্ঠাতা আলফ্রেড কাউলসের প্রিয় আগ্রহ ছিল। স্টক মূল্যের বর্তমান অবস্থা গবেষণার সময়, যা সে সময়ে জন বার উইলিয়ামসের ‘বর্তমান মান মডেল’-এর সাথে যুক্ত ছিল, মার্কোউইটস বুঝতে পেরেছিলেন যে এই তত্ত্বটির ঝুঁকিটির প্রভাব বিশ্লেষণের অভাব রয়েছে। এই অন্তর্দৃষ্টিটি ১৯৫২ সালে জার্নাল অফ ফাইন্যান্স দ্বারা প্রকাশিত অনিশ্চয়তার অধীনে পোর্টফোলিও বরাদ্দের তার প্রাথমিক তত্ত্বের বিকাশের দিকে পরিচালিত করেছিল।
১৯৫২ সালে, হ্যারি মার্কোউইটস র‌্যান্ড কর্পোরেশনের জন্য কাজ করতে যান, যেখানে তিনি জর্জ ড্যান্টজিগের সাথে দেখা করেন। ড্যান্টিজগের সহায়তায়, মার্কোউইটস অপ্টিমাইজেশান কৌশলগুলি গবেষণা চালিয়ে যাচ্ছিলেন এবং সর্বোত্তম মধ্য-বিবিধ পোর্টফোলিওগুলির সনাক্তকরণের জন্য ক্রিটিকাল লাইন অ্যালগরিদম বিকাশ করেছিলেন পরবর্তীকালে যার নাম ‘মার্কোউইটস ফ্রন্টায়ার’ রাখা হয়। ১৯৫৪ সালে তিনি পোর্টফোলিও তত্ত্বের থিসিস সহ শিকাগো বিশ্ববিদ্যালয়ের অর্থনীতিতে পিএইচডি ডিগ্রি অর্জন করেন। ১৯৫৫-৫৬,মার্কওউইটস  এক বছর কাওলস ফাউন্ডেশনে ছিলেন, পরে জেমস টবিনের আমন্ত্রণে ইয়েলে বিশ্ববিদ্যালয়ে চলে যান। তিনি ১৯৫৬ সালের কাগজে ক্রিটিকাললাইন অ্যালগরিদম প্রকাশ করেছিলেন এবং ১৯৫৯ সালে প্রকাশিত পোর্টফোলিও বরাদ্দের উপর একটি বই লেখার জন্য এই সময় ব্যবহার করেছিলেন।
১৯৯০ সালে নিউইয়র্ক শহরের বারুচ কলেজে অর্থ বিভাগের অধ্যাপক থাকাকালীন মার্কউইটস অর্থনীতিতে নোবেল পুরস্কার লাভ করেন। পূর্ববর্তী বছরে, তিনি অপারেশন রিসার্চ সোসাইটি অব আমেরিকা (বর্তমানে ইনস্টিটিউট ফর অপারেশনস রিসার্চ অ্যান্ড ম্যানেজমেন্ট সায়েন্সেস, ইনফর্মস) থেকে জন ভন নিউম্যান থিওরি পুরস্কার পেয়েছেন তিনটি ক্ষেত্রের তত্ত্বের ক্ষেত্রে তার অবদানের জন্য: পোর্টফোলিও তত্ত্ব; স্পার ম্যাট্রিক্স পদ্ধতি; এবং সিমুলেশন ভাষা প্রোগ্রামিং। স্পার্স ম্যাট্রিক্স পদ্ধতিগুলি এখন বৃহত্তর সমীকরণগুলির বড় বড় সিস্টেমগুলি সমাধান করার জন্য ব্যাপকভাবে ব্যবহৃত হয় যাদের কোয়েটিফায়ারগুলি বেশিরভাগই শূন্য। ব্যাপকভাবে উৎপাদন, পরিবহন, এবং কম্পিউটার সিস্টেম এবং যুদ্ধ গেম কম্পিউটার সিমুলেশন প্রোগ্রাম করার জন্য ব্যবহার করা হয়েছে। SIMSCRIPT (I) মধ্যে বডি স্মৃতি বরাদ্দ পদ্ধতি অন্তর্ভুক্ত করা হয়েছে, যা মার্কোভিট দ্বারাও তৈরি করা হয়েছিল।
সিএসিআই
সিএসিআই ইন্টারন্যাশনাল কোম্পানিটি হ্যারি কার এবং হ্যারি মার্কোউইটস ১৭ই জুলাই, ১৯৬২ সালে প্রতিষ্ঠা করেন ক্যালিফোর্নিয়া আনালাইসিস সেন্টার হিসেবে।তারা RAND-এ প্রথম সিমুলেশন প্রোগ্রামিং ভাষা SIMSCRIPT বিকাশে সহায়তা করেছিল এবং এটি পাবলিক ডোমেনে প্রকাশ করার পরে, SIMSCRIPT এর জন্য প্রশিক্ষণের জন্য CACI প্রতিষ্ঠিত হয়েছিল।
কয়েক বছর পরে, তিনি CACI-এর SIMSCRIPT Object-oriented  বৈশিষ্ট্যগুলির সাথে  যুক্ত ছিলেন।
সিএসিআই পরবর্তী
মার্কোউইটস এখন শিক্ষার মধ্যে তার সময় ভাগ করেছেন (ক্যালিফোর্নিয়া বিশ্ববিদ্যালয়ের র‍্যাডি স্কুল অফ স্যান ডিয়েগো, সান দিয়েগোতে ক্যালিফোর্নিয়া বিশ্ববিদ্যালয়, ইউসিএসডি-এর সহকারী অধ্যাপক); ভিডিও কাস্টিং বক্তৃতা; এবং পরামর্শক (তার হ্যারি মার্কোউইটস কোম্পানির অফিসের বাইরে)। তিনি বর্তমানে একটি ঐতিহ্যগত ও বিকল্প বিনিয়োগ উপদেষ্টা সংস্থা স্কাইভিউ ইনভেস্টমেন্ট অ্যাডভাইসার্সের উপদেষ্টা বোর্ডে আছেন। মার্কোভিট এছাড়াও এলডাব্লিউআই ফাইন্যান্সিয়াল ইনকর্পোরেটেডের বিনিয়োগ কমিটির লরিং ওয়ার্ড-এ কাজ করেন, ক্যালিফোর্নিয়া-ভিত্তিক বিনিয়োগ উপদেষ্টা সান জোস, ক্যালিফোর্নিয়া; রবার্ট ডি আর্নট এর নিউপোর্ট বিচ, ক্যালিফোর্নিয়া ভিত্তিক বিনিয়োগ ব্যবস্থাপনা সংস্থা, রিসার্চ অ্যাফিলিয়েটস এর উপদেষ্টা প্যানেলে; মার্ক হেইনারের ইরভিনের উপদেষ্টা বোর্ড এবং ক্যালিফোর্নিয়া ভিত্তিক বিনিয়োগ উপদেষ্টা সংস্থা ইনডেক্স ফান্ড উপদেষ্টা; এবং ফারসট গ্লোবাল ইনভেস্টমেন্ট কমিটির উপদেষ্টা হিসাবে ডালাস টেক্সাস ভিত্তিক সম্পদ ব্যবস্থাপনা ও বিনিয়োগ উপদেষ্টা সংস্থা। মার্কভিটস প্রস্তাবনা এবং অনিশ্চয়তা গণনা করার জন্য ড। স্যাম এল স্যাভেজের প্রতিষ্ঠিত অ-লাভজনক।